ΑΔΑ: ΩΧ7ΡΩΨΑ-Ρ3Τ

  

 **ΕΛΛΗΝΙΚΗ ΔΗΜΟΚΡΑΤΙΑ** Άρτα: 13-04-2022 **ΝΟΜΟΣ ΑΡΤΑΣ** Αρ. Πρωτ.: 8790 **ΔΗΜΟΣ ΑΡΤΑΙΩΝ**

**ΠΕΡΙΛΗΨΗ ΔΙΑΚΗΡΥΞΗΣ ΑΝΟΙΚΤΟΥ ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ ΓΙΑ ΤΗΝ ΣΙΤΙΣΗ ΜΑΘΗΤΩΝ ΜΟΥΣΙΚΟΥ ΣΧΟΛΕΙΟΥ**

Ο ΔΗΜΑΡΧΟΣ ΑΡΤΑΙΩΝ

 Διακηρύσσει ανοικτό ηλεκτρονικό διαγωνισμό με σφραγισμένες προσφορές για την **σίτιση μαθητών μουσικού σχολείου υπόλοιπο 2021 – 2022 και για σχολικό έτος 2022 – 2023** (cpv 15894200-3)**,** με κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει της τιμής (χαμηλότερη τιμή), συνολικής προϋπολογισθείσης αξίας **146.583,60 €** **(84.207,60 € για το 2022 και 62.376,00 € για το 2023)** συμπεριλαμβανομένου του ΦΠΑ.

Οι προσφορές υποβάλλονται από τους οικονομικούς φορείς ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr/), του Ε.Σ.Η.ΔΗ.Σ. μέχρι την **30-04-2022 ημέρα Σάββατο ώρα 15:00 μ.μ.**, στην Ελληνική γλώσσα, σε ηλεκτρονικό φάκελο, σύμφωνα με τα αναφερόμενα στο Ν. 4155/13 (ΦΕΚ/Α/29-5-2013), στο άρθρο 11 της Υ.Α. Π1/2390/2013 (ΦΕΚ/Β/2677/21-10-2013) «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)», τον 4412/2016. Ο αριθμός του συστήματος Ε.Σ.Η.ΔΗ.Σ. είναι ο **158968**. Ο διαγωνισμός θα διενεργηθεί στις 06-05-2022 ημέρα Παρασκευή και ώρα 10:00 π.μ.

Αντίγραφα της διακήρυξης για τη συμμετοχή στο διαγωνισμό και πληροφορίες γι' αυτόν παρέχονται κατά τις εργάσιμες ημέρες και ώρες, από το γραφείο προμηθειών του Δήμου Αρταίων, (αρμόδιος υπάλληλος: Πετσιμέρης Άγγελος, τηλ.2681362243), καθώς και από την ιστοσελίδα του Δήμου www.arta.gr στην επιλογή «Εφημερίδα της Υπηρεσίας» - «Προκηρύξεις».

**Ο ΔΗΜΑΡΧΟΣ ΑΡΤΑΙΩΝ**

**ΧΡΗΣΤΟΣ Κ. ΤΣΙΡΟΓΙΑΝΝΗΣ**